PAGAL TADAŠI AGI IR ŠU OKIMOTO MANGĄ „DROPS OF GOD“.
Atsiprašau!
Sveika sugrįžusi į Prancūziją!
Kalė!
DŪŽTA
Ačiū Dievui.
Nereikėjo važiuoti. Jau vėlu.
Kaip skrydis?
Puikiai!
Atsiprašau, neradau ramesnės minutės, kad tau perskambinčiau.
Turiu gerų naujienų.
Kokių?
Mūsų vynas pateko į finalą.
- Tai nuostabu! - Negaliu patikėti.
Tu to tikrai nusipelnei. Šaunuolis.
Mes šaunuoliai!
Tu daug prisidėjai.
Tavo tėtis laimingas?
Regis, mačiau, kaip nusišypsojo.
Pasiilgau tavęs.
Eime. Tavo mama mūsų laukia.
Kaip Isėjus?
Geriau.
- Nori, kad paimčiau? - Ne, viskas gerai.
- Labas vakaras. - Labas vakaras.
Galiu paimti krepšį?
Ne, ačiū. Pasiimsiu su savimi.
- Gerai. Sėskitės. - Merci.
Ačiū.
- Ačiū. Viso. - Merci.
Staigmena!
- Pasiilgau. - Aš irgi.
Labai džiaugiuosi jus matydama. Kaip jūs?
- Kaip atvažiavai? - Užsiėmusi kaip visada.
Norėjome atšvęsti tavo sugrįžimą ir konkurso pradžią!
- Ačiū, mama! - Jūs tokie mieli, ačiū.
Žiūrėk, kad „Gidas“ gerai jį įvertintų!
Nieko negalim pažadėti. Pažiūrėsim.
Tau viskas gerai? Per daug nepavargai?
- Viskas gerai. Gera būti namie. - Eime, Tomai,
atkimškime tavo „Counoise“. Nekantrauju jo paragauti.
Kur radai šį butelį?
Rezervavome numerį konkurso pilyje,
„Gidui“, supranti, susitikimams.
Ar „Gidas“ patenkintas 5 žvaigždučių karališko dydžio lova?
„Gidui“ nereikia lovos.
- Jis gauna visą likusį numerį. - Tikriausiai.
Taip, turbūt.
Mama? Tu gaminai?
Ne. Nesijaudink. Gamino Lorensas.
- Ačiū Dievui. - Taip, aš.
- Liaukis. - Pati pasakei „nesijaudink“.
- Palik ir man truputį. - Uošviene.
- Visada. - Ačiū.
Gerai, paragaukit. Ir pasakykit, kad patinka.
Gerai? Gerai.
Pažiūrėsim.
Aš visai nesinervinu.
Labai geras.
Jaučiu, lyg nerčiau su šaknimis giliai į žemę.
Rimtai, man patinka.
Šiaip jau, puikus vynas.
Nuostabus, Tomai. Tikrai.
Sveikinu.
- Labai ačiū. - Tomai.
Nagi.
- Kas? - Pasakyk jiems.
Gerai, tai paslaptis.
Tikrai neturėčiau jums sakyti, bet pasakysiu,
šiandien sužinojau, kad esame tarp 12 finalistų.
Bravissimo!
- Nieko sau! - Aišku, kad patekot.
Už šimtametį „Counoise“ ir už Filipą!
Ir už aukso medalį!
Taip. Tikimės.
Labai dėl jūsų džiaugiuosi. Tikrai.
- Ateisite į finalą? - Aišku, kad ateisiu.
Mums reikia, kad kas nors ten pridarytų gėdos.
Neklausykit jo.
Taigi, kaip ten Sakartvele?
Papasakok!
Kas?
Ką aš pasakiau?
Parsivežei vyno?
Taip. Parsivežiau šešis butelius.
- Čia tas paslaptingas vynas? - Taip.
Pamaniau, turėtume kartu jo paragauti.
- Taigi, staigmena. - Kaip įdomu.
Taip, jaučiuosi kaip Nilas Armstrongas prieš žengdamas ant mėnulio.
Nemanau, kad jis įžengė į Sakartvelą, bet…
Ačiū.
Nieko sau.
Dėl šito įvertinimo gali nesijaudinti.
Jis gaminamas mažytėje šeimos vyninėje
mažyčiame žemės lopinėlyje šalia vienuolyno.
- Vynas iš esmės skirtas vienuoliams… - Aš tapsiu vienuoliu.
Ir šeimos vakarėliams.
Reikia išleisti specialų numerį Sakartvelui,
o šį vyną uždėti ant viršelio.
Velniop.
Šitas vynas ant viršelio, o paskui – 1 200 tuščių lapų.
O po daugybės metų,
kai nebebus „Gido“,
nebebus paveikslų,
muzikos,
knygų…
liks tik šis vynas.
Atleisk, Tomai.
Tavo „Counoise“ puikus…
bet šitas…
Žinau.
Kitąmet jo nebebus.
Kodėl?
Jie iškirs vynmedžius.
Šeimos istorija sudėtinga.
Bandėme įtikinti savininką,
bet nepavyko.
Negalim leisti šiam vynui mirti.
Tai neįmanoma.
Žinau.
TOKIJAS
Bose, nežinojau, kad grįžot!
Kas čia?
Visa tai atvežė, kol jūsų nebuvo.
Ar gera buvo kelionė po Europą?
Taip. Iš dalies.
Gal norėtumėte, kad trumpai informuočiau apie svarbiausius dalykus?
Gavome „Artemis Domain“ vynų rinkinį…
Jie laukia jūsų atsiliepimo apie 2022 m. „Château-Grillet“.
Be to, pažadėjote ponui Limui iš Singapūro
patarti dėl vyno meniu Tarptautinei finansų tarybai.
Jis laukia jūsų skambučio.
O redaktorius nori, kad patvirtintumėte kelis tekstus savo knygoje.
„Château de la Liquière“ laukia jūsų nuomonės
dėl kamštelių tyrimų rezultatų.
Gavote kelis neputojančio vyno pavyzdžius
galutiniam „Michel Genet Champagne“ produktui.
Taip pat turite atsakyti „Red“ restoranui Londone…
Atsiprašau.
Gal gali surasti mano motinos adresą? Asmeninį.
Nesakyk, kad reikia man. Tai staigmena.
Žinoma.
Jau atsikėlei?
Taip.
Esu susitarusi susitikti.
Turiu eiti.
Neturi laiko arbatai?
Ne, atleisk, mama.
- Pasimatysime šįvakar? - Taip.
Ačiū.
- Labas rytas, ponia Ležė. - Labas rytas.
- Labas rytas, ponia Ležė. Jūsų kortelė. - Labas rytas.
- Ačiū. - Sekite paskui mane.
Ponia Hercborg jūsų laukia.
2024 M. „PIRMOJO DERLIAUS“ KONKURSAS
Užeikite.
Ačiū.
Ačiū, Sofi.
Sveika, Kamile.
- Kavos? - Sveika, Anita. Ne, ačiū.
Ačiū, kad mane priėmei.
Atleisk, kad įsipiršau, bet tai labai svarbu.
Tikiuosi!
Įdėmiai klausau.
Žinai, kaip žaviuosi tuo, kam atstovauji,
tuo, ką tau pavyko pasiekti šiuo konkursu
pasaulyje, kuriame, kalbant apie vyną ir jį gaminančius žmones,
yra daugiau rinkodaros nei įsitikinimų.
Verti mane nerimauti…
Be to, aš dievinu tavo talentą
laužyti taisykles ir normas.
Žinau, kad atranka jau baigta,
bet noriu, kad šis vynas būtų pristatytas finale.
Iškart prie reikalo.
Anita, patikėk, kai sakau,
kad tai pats nuostabiausias vynas, kurį man teko ragauti.
Mano tėvas galvojo tą patį, bet jam nepavyko nustatyti, kas tai per vynas.
Tačiau mes su Isėjumi Tomine radome jį Sakartvele.
Bet greitai jo nebeliks.
Esu tikra, kad istorija neįtikėtina,
bet nėra prasmės.
Vynmedžiai bus sunaikinti mėnesio pabaigoje.
Jei vynas bus pristatytas konkurse, jis laimės,
- tada savininkas pakeis planus. - O Šasangrų vynas?
Tau jo per mažai medaliui laimėti?
Šasangrų vynas bet kuriuo atveju bus sėkmingas, nesvarbu, laimės ar ne.
Bet šis vynas bus prarastas.
Išties esi savo tėvo duktė.
Bet Ležė čia nenustato taisyklių.
Ne, jas nustatai tu.
Ir tu nusprendei, kad nebus fiksuoto finalistų skaičiaus.
Kam taip sakyti, jei negali būti lanksti?
Kas tau uždraus pridėti dar vieną vyną?
Etika. Jei žinai tokį žodį.
Etika.
Argi nebūtų etiška išgelbėti lobį, kuriam gresia pavojus,
vietoj to, kad laikytumeis taisyklės?
Gali pasiimti butelį.
Paragauk. Paragauk ir tada nuspręsk.
Prašau, padaryk tai dėl manęs.
O paskui planuoji papirkti teisėjus, kad skirtų jam medalį?
Jei teisėjai jo paragaus, šis vynas laimės.
Žinoma. Jokios abejonės.
Atsiimu savo žodžius, nesi tokia kaip tėvas.
Jo arogancija bent jau neužgoždavo proto.
Atėjo žmogus, su kuriuo turiu susitikti.
Reklamuok savo prarastą vyną savo gide, jei taip jį mėgsti.
O jei to neužteks jam išgelbėti, pasaulis išgyvens.
Užeikite.
Sveika, Anita.
Žiūrėkite, kas čia.
Kamile.
- Tau viskas gerai? - Ji kaip tik ruošėsi išeiti.
Paliksiu tave su labai etišku žmogumi.
Prašau čionai, Luka.
- Žinojai, kad jis čia? - Taip.
Jis ką tik įsigijo „Clarencia“, šio konkurso rėmėją.
Maniau, kad žinai.
Ne.
Nieko apie jį negirdėjau po to, kai jis bandė pavogti mano palikimą.
Mane tai vimdo.
Visi šie žmonės mane vimdo. Šis konkursas yra nesąmonė.
Žinai, dabar suprantu, kodėl tėvas visus juos niekino.
Manau, turėtum viską pamiršti.
Tai, ką bandei padaryti, yra gražu, bet, rimtai, tu per daug įsitraukusi.
Sakei, kad turime kovoti dėl šio vyno.
Kalbėjau rimtai.
Bet mes neturime išteklių.
Kad ir koks buvo tėvas, jis nebūtų leidęs, kad taip nutiktų.
Ką jis būtų padaręs?
Ką?
Paslėpk nuo manęs tą peilį.
Kamilė ir mano mylimiausias sūnėnas, dvigubas malonumas.
Taigi, suradai vyną.
Bravo, padarei man įspūdį.
- Man labai malonu. - Kalbu rimtai.
Mudu su tavo tėvu ieškojome jo daugybę metų.
Apkeliavome planetą. Keliskart manėme jį radę.
Taigi, Anita sakė, kad Sakartvele.
Tiesą sakant, ten ieškojome.
Iš kurio jis regiono?
Iš Kuros slėnio?
Gali dabar man pasakyti.
Netrukus sužinosi.
Geros dienos.
Kamile, paklausyk.
Žinau, kad pyksti ant manęs, bet viena šio vyno neišgelbėsi.
Turime pamiršti smulkius nesutarimus ir veikti išvien.
Palik ją ramybėje.
Tu – jos asmens sargybinis?
- Ir? - Kas?
Tavo tėvas, ką jis būtų daręs?
Tiek to.
Nagi, pasakyk.
Jis sukeistų mūsų vyną su Tamaros.
O kai laimėtų, pasakytų, maždaug:
„Paaukojau savo vyną, kad išgelbėčiau neįkainojamą lobį.
Tokia nuo pat pradžių buvo „Gido“ misija, bla bla bla.“
Tu taip nepasielgsi su Tomu.
Aišku, kad ne! Kas tau negerai?
Tik pasakiau, ką, mano manymu, būtų padaręs mano tėvas.
Gerai.
Arba…
Kas arba?
Jis surastų kitą finalistą ir įtikintų jį sukeisti vyną.
Niekas nesutiktų.
Taip.
Šiaip ar taip, nežinome, kas kiti finalistai.
Taip.
- Labas. - Labas. Gerai miegojai?
- Viskas gerai? - Taip. Kaip tu?
Gerai.
Visur tavęs ieškojau.
- Mums susitikimas. Turime eiti. - Taip, atsiprašau.
- Pasimatysime vėliau. Gerai. Iki. - Taip, iki pasimatymo.
Iki.
- Viskas gerai? - Taip, bet kodėl nepalaukei manęs?
Atleisk.
Pabudau anksti dėl sutrikusio paros ritmo, tu dar miegojai.
- Tau viskas gerai? - Taip.
O ką?
Kamile,
kas nutiko Sakartvele?
Aš tau papasakojau.
- Viską? - Viską.
Po valandos Murielė Delatuš nori paimti iš mūsų interviu.
Taip. Bet jei nenori…
Ne, aš ateisiu.
- Įsitikinusi? - Taip.
Būsiu itin miela.
Gerai.
Turime kai ką patikrinti prie stendo.
- Taip? - Labas vakaras, ponia Kinu. Čia Isėjus.
Labas vakaras, Isėjau.
Jūsų motinos nėra.
Gal žinote, kada ji grįš?
Ne… Ji nepasakė.
Gal norite palikti žinutę?
Ne. Aš grįšiu. Ačiū.
Atsiprašau, mane užlaikė. Gera vėl jus matyti.
Ir man.
Ruošiu trumpą reportažą apie konkursą,
todėl lydėsiu kelis vyndarius viso proceso metu.
Ar Filipo Šasangro nėra?
Ne, mano tėvas ir konkursai…
Jam tai ne prie širdies.
O labai gaila dėl šių metų leidimo.
Turiu galvoje, dėl jūsų „Counoise“… Ar ne?
Taigi, žinote.
Tai buvo svajonė.
Prieš kelerius metus mudu su tėvu daug apie tai kalbėjome, taigi…
- Mano senelis pasodino „Counoise“… - Atsiprašau, motina vėl pasiklydo.
Turiu jai perskambinti.
- Atsiprašau. Dar grįšiu. - Gerai.
Ir kaip?
- Ką manai? - Taip?
Būk geras, pasitrauk nuo Mijabi.
- Taip. - Pažiūrėk į kairę.
- Matai mane? Prie durų? - Taip.
Taigi, Delatuš stovi prie Šasangrų stendo. Ji žino, kad esame vieni iš finalistų.
- Gerai. - Taigi, turbūt žino ir kitus.
Ir ji sutelks dėmesį į juos.
Todėl, jei seksime paskui ją, sužinosime sąrašą.
Aš negaliu jos sekti, nes turiu likti su Tomu.
Tu rimtai?
Taip.
Gerai.
Kai surasime finalistą, kaip jį įtikinsime?
Pažiūrėsime.
Gerai, man tik reikia atsikratyti Mijabi.
Gerai, mama, turiu eiti. Iki pasimatymo.
Bus sunku. Dabar aš užsiėmęs.
Pone Lopezai, aš – Murielė Delatuš.
Malonu susipažinti.
Malonu susipažinti, pone.
Labai džiaugiuosi. Mielai. Dėl to čia ir esu.
ŠASANGRŲ VYNUOGYNAS CHUANO LOPEZO VYNINĖ
Nebetrukdysiu…
Dera prie mėsos kepsnio.
Viso.
Iki pasimatymo. Man metas.
MONROZJĖ VYNUOGYNAS
„T-OINOS“ VYNUOGYNAS
„PER SE VINES“ DŽIUZEPĖ KVINTARELIS
ŽAKO SELOSO VYNUOGYNAS „FROMM“ VYNO FABRIKAS
„Y. CLERGENT“ VYNUOGYNAS „F. MERLIN“ VYNUOGYNAS
Ką darai?
Degustuoju vynus.
Labai geras.
Ne, tu sekioji paskui tą žurnalistę. Kodėl?
Aš nieko nesekioju.
Nežinau, ką darai.
Bet man tai nepatinka.
Eime. Mums reikia į fotosesiją.
- Ką, dabar? - Taip.
- Gal ir tu valgysi? - Aš nealkanas.
Tu sulysai.
Buvai pas gydytoją čia?
Ne. Bet dabar man viskas gerai.
Atsiprašau, kad taip išvažiavau.
Kaip Kamilė?
Kaip visada. Velniškai užsispyrusi.
Žinai…
Sapnavau ten keistą sapną.
Gal tai buvo vizija.
Tiesą sakant, gal dėl tos nelaimės nardant.
Regėjau tą dieną, kai vos nenuskendau, žinai.
Okinavoje.
Bet mano vizijoje,
mano atminty…
jaučiau mane spaudžiančią motinos ranką.
Ji bandė išmokyti tave plaukti, bet tu išsprūdai.
Ji tave ištraukė iš vandens. Išgelbėjo.
Ne.
Ji laikė mane po vandeniu.
Neleido išnirti.
Tai tik košmaras.
Buvo ne taip.
Tu įsitikinęs, kad tai buvo nelaimingas nutikimas?
Gana.
Liaukis, tėti.
Baik įsivaizduoti nebūtus dalykus.
Tu nepažįsti savo motinos.
Aišku?
Atsiprašau…
Mijabi nusitempė mane į fotosesiją.
Žodžiu…
Taigi, turiu dešimties vardų sąrašą.
- Gerai. - Užeik.
Nieko sau.
Kas?
Nieko.
Taigi…
Turime „Conoise de Chassangre“, žinoma.
Chuano Lopezo vyninė, Žano Mišelio Žerano vynuogynas,
Monrozjė vynuogynas, „Caliber 12“,
- „T-Oinos Clos Stegasta“ vynuogynas… - Palauk, atsiprašau.
Chuanas Lopezas iš „Jerez de la Frontera“?
Isėjus pasakojo man apie tą vyną.
Taip, tai „Cinsault“.
Jis – vienintelis finalistas, kurio vynas neįtrauktas į „Gidą“.
Jis nė už ką nesutiks.
Kodėl?
Nes jis nori parodyti,
kad sugeba pagaminti ne tik komercinį vyną.
Tai pirmas kartas, kai jis pateko į svarbų konkursą.
Turime jį įtikinti.
Gerai.
Kaip?
Užtikrinti, kad jis sulauks tikro pripažinimo, kurio taip nori.
- Ponia Ležė. - Sveiki, pone Lopezai.
- Sveiki, pone Inglesai. - Sveiki.
- Daug girdėjome apie jūsų „Cinsault“. - Gerai.
Regis, jis išskirtinis. Galime paragauti?
Taip, žinoma. Su malonumu pavaišinsiu.
- Ponia. - Ačiū.
Ačiū.
Isėjus Tomine buvo teisus.
Labai harmoningas vynas, puikiai dera fenoliniai junginiai.
- Labai įdomus vynas, pone Lopezai. - Merci.
Jaunas, bet labai perspektyvus.
Taip, sutinku.
Patekome į finalą.
Atsiprašau. Aš tik… labai džiaugiuosi.
Jo vynas pateko į finalą.
Antrame aukšte turime numerį darbui. Gal užeitumėte?
Taip, žinoma.
Apartamentai numeris šeši. Po pusvalandžio?
- Puiku. Iki greito pasimatymo. - Iki.
Hasta luego.
Turim sutvarkyti tavo betvarkę.
- Taip. - Palauk.
Viskas gerai!
Dovana jums.
Ačiū, Chuanai.
- Galiu vadinti jus Chuanu? - Žinoma.
- Prašom užeiti. - Merci.
Prašom į vidų.
Sėskitės.
Norėtume įtraukti jūsų vyną į kitą „Gido“ numerį.
Esu labai laimingas ir pagerbtas.
Jus užplūs užsakymai.
Turėsite įvesti kvotas.
Jei prireiks patarimo, kreipkitės.
Labai jums ačiū.
Mums džiugu tai pranešti…
bet iš tiesų pasikvietėme jus čia šį tą aptarti.
Norėtume, kad paragautumėte šio vyno ir pasakytumėte, ką galvojate.
Čia vynas, kurio ieškojo Isėjus Tomine, ar ne?
Taip.
Taigi, jis jį surado.
Mes jį suradome Sakartvele.
Kaip jums pavyko?
Tektų ilgai pasakoti.
- Pono Tomine nėra? - Jam teko sugrįžti į Japoniją.
Atsiprašau, kad klausiu, bet tas vynas atrodė jam labai svarbus.
Jis ir yra svarbus. Mums abiem.
Prašau, paragaukite.
Ponas Tomine buvo teisus. Vynas neįtikėtinas.
Jis turi seno vyno tekstūrą,
bet jauno vyno šviežumą ir aromatą.
Niekad nesugebėsiu pagaminti tokio vyno.
Jis pranyks.
Ką?
Savininkas nori iškirsti vynmedžius ir pastatyti golfo aikštyną.
Jis negali taip pasielgti.
Galime išgelbėti šį vyną, Chuanai, bet mums reikia jūsų pagalbos.
Mano?
Jei vynas laimės konkursą, savininkas sustabdys projektą.
Ar jis – vienas iš finalistų?
Ne.
O sąrašas jau uždarytas.
Todėl, jei sutiksite,
norėtume konkurse sukeisti jūsų vyną su šiuo.
Norite, kad konkursui priduočiau ne savo, o šio vyno butelius?
Savo vardu?
Taip.
Kodėl manote, kad sutiksiu?
Dėl visko, ką pasakėte.
Jūs žinote vyno vertę,
jo istoriją,
žinote, kiek reikia darbo.
Esate vienas iš 12 finalistų.
Tai – jau pripažinimo ženklas.
Bet nesate tikras, ar laimėsite.
Jei atsisakysiu, neįtrauksite mano vyno į „Gidą“?
Ne. Jis ten atsidurs, nes to nusipelnė.
Bet jei sutiksite, būsite įtrauktas ir į „Favoritų“ skiltį.
Būna tik trys favoritai per metus.
Pagalvokite, Chuanai.
Jūsų vynas atsidurs geriausių someljė vyno meniu
šalia „Romanée-Conti“.
Žinau, kad jums tai didžiulė auka.
Ne, nežinote. Net nenumanote.
Jis tą padarys.
Isėjau, jūsų motinos čia nėra.
Pasakykite jai, kad ateisiu kasdien, kol ji su manimi susitiks.
Ji išvykusi iš miesto, nemanau, kad verta vargintis kelias ateinančias dienas.
- Kur ji išvažiavo? - Nežinau.
Atsiprašau.
Supratau. Ačiū.
TIKIUOSI, KAD IŠPILDYSITE SAVO PAŽADĄ.
KAMBARYS NR. 303. CHUANAS LOPEZAS.
Kalbėtojų paprašė ateiti anksčiau. Turiu eiti.
Negaliu patikėti, kad sutikau kalbėti šiame renginyje.
Nepamirškite perpilti į savo butelį.
Ačiū, Chuanai. Tai, ką darote, yra nuostabu…
Negalime užkirsti kelio klimato kaitai. Ji jau prasidėjo.
Bet galime prisitaikyti. Privalome prisitaikyti.
Atsiprašau, bet milijonų litrų vandens pumpavimas iš upių kasmet
nėra prisitaikymas. Tai – problemos vengimas.
Mes atsižvelgiame į realybę!
Tai tik žodžiai. Nieko daugiau.
Tai, ką darote Šasangre, yra puiku,
bet ne visi gali sau tą leisti.
Jei negalime drėkinti, po 20 metų kai kurių ūkių nebeliks.
Tiesa, kad Šasangrų ūkyje turėjome priemonių tam pasiruošti,
puikiai suprantu, kad tai neįmanoma
mažiausiems iš mūsų.
Viskas atsiremia į pinigus, jūs teisūs.
Bet užvis svarbiausias yra valios klausimas.
Valios kovoti,
investuoti, rizikuoti,
pajudinti tai, kas nebuvo judinta šimtus metų,
sugriauti senus įpročius, net jei dėl to žmonės supyks.
Net jei teks trinktelėti kumščiu per stalą.
Nes galime dirbti toliau taip, kaip visada dirbome:
su tomis pačiomis vynuogių veislėmis, pagal tuos pačius metodus
ir tradicijas, vengti pokyčių.
Tada tikrai atsitrenksime į sieną.
Arba galime būti drąsūs ir apversti stalą.
Taip, tai sunku ir baisu, bet arba ryžtiesi, arba išnyksti.
Nes mūsų vynams – visiems –
gresia išnykimas. Tai faktas.
Ar yra galimybė juos išgelbėti? Gal.
Ar teks sumokėti kainą? Be abejo, ir ji bus aukšta.
Žinoma, tai avantiūra.
Bet jei mes nepasirengę rizikuoti,
gal tada reiktų keisti darbą. Štai ką manau.
Ačiū, Kamile.
Aišku viena, jūsų ateities vizija nepalieka abejingų.
- Ar yra norinčių pasisakyti? - Taip, aš.
2024 M. „PIRMOJO DERLIAUS“ KONKURSAS
Tai, ką sako Kamilė Ležė, yra labai gražu,
bet aš nebežinau, ką daryti,
nes kamuoja ne tik sausros.
Taip pat ir per šiltos žiemos, per didelis lietaus kiekis ne laiku,
pelėsiai, miltligė ir visi kiti parazitai, kurių anksčiau neturėdavome!
Turime cikadėles, dėmiasparnes museles,
sumautus naktinius drugius, parazitinius nematodus…
JŪSŲ VYNAS VARŽOSI „PIRMOJO DERLIAUS“ KONKURSE.
JIS LAIMĖS. TURITE ATVAŽIUOTI.
PAGAL TADAŠI AGI IR ŠU OKIMOTO MANGĄ „DROPS OF GOD“.
Išvertė Sandra Siaurodinė